Viljandi 27. detsember 2023 nr 4

**Viljandi valla koolieelsetes lasteasutustes**

**vanemate poolt kaetavate kulude**

**arvestamise ja maksmise kord**

Määrus kehtestatakse Viljandi Vallavolikogu 28.03.2018 määruse nr 22 „Lapsevanema poolt kaetava osa määra kehtestamine Viljandi valla koolieelsetes lasteasutustes“ § 4 lg 1 alusel.

**§ 1. Lapsevanema osalemine koolieelse lasteasutuse rahastamisel**

Lapsevanem või eestkostja/hooldaja (edaspidi vanem), kelle laps on saanud koha Viljandi valla koolieelses lasteasutuses (edaspidi lasteaed), tasub:

1. lapse toidukulu (edaspidi toidukulu), mille päevamaksumuse otsustab hoolekogu ja kinnitab direktor;
2. lapsevanema poolt kaetava osa määra (edaspidi osalustasu), mille suuruse ühe lapse kohta kalendrikuus kehtestab Viljandi Vallavolikogu.

**§ 2. Toidukulu arvestamine**

1. Toidukulu arvestatakse eelmise kalendrikuu eest vastavalt lapse lasteaias kohal käidud päevadele, lasteaias peetava kohaloleku tabeli alusel.
2. Vanem on kohustatud lasteaeda teavitama lapse puuduma jäämisest ja peale puudumist lasteaeda tulekust vastavalt lasteaias kehtivale korrale.
3. Lapse puudumisel mistahes põhjusel tehakse tasaarveldus järgmisest päevast, etteteatamisel esimesest päevast.

**§ 3. Osalustasu arvestamine**

1. Osalustasu maksab vanem igakuiselt alates lapse lasteaia nimekirja arvamisest kuni lapse lasteaia nimekirjast väljaarvamiseni.
2. Osalustasu maksab vanem:
3. lapse eest, kellele on lasteaiakoht eraldatud;
4. kui laps kantakse direktori käskkirjaga lasteaia nimekirja enne 15-ndat kuupäeva (k.a 15. kuupäev) 100% osalustasu määrast;
5. kui laps kantakse direktori käskkirjaga lasteaia nimekirja pärast 15-ndat kuupäeva 50% osalustasu määrast;
6. kui laps kustutatakse direktori käskkirjaga lasteaia nimekirjast enne 15-ndat kuupäeva (k.a 15. kuupäev) 50% osalustasu määrast;
7. kui laps kustutatakse direktori käskkirjaga lasteaia nimekirjast pärast 15-ndat kuupäeva 100% osalustasu määrast.
8. Vanem vabastatakse osalustasu maksmisest:
   1. lasteaia mittekasutamisel vanema kirjaliku avalduse alusel suveperioodil (juuni-, juuli- ja augustikuus) kuni kolme kalendrikuu ulatuses lasteaia direktori käskkirja alusel;
   2. lapse pikemaajalise puudumise korral tervislikel põhjustel (alates 30 kalendripäevast) meditsiinilise õiendi esitamisel;
   3. muudel erandjuhtudel Viljandi Vallavalitsuse korralduse alusel.
9. Vanem esitab osalustasust vabastamise avalduse kirjalikult lasteaia direktorile vähemalt üks kuu enne lasteaiakoha mittekasutamise perioodi algust. Avaldus peab sisaldama lapse ja lapsevanema andmeid, osalustasust vabastamise perioodi kuupäevalise täpsusega ja avalduse esitamise kuupäeva.

**§ 4. Osalustasu ja toiduraha maksmine ning tähtajad**

1. Toidukulu ja osalustasu maksab vanem eelmise kalendrikuu eest hiljemalt 8. kuupäevaks esitatud arve alusel kahekümnendaks (20.) kuupäevaks.
2. Juhul kui kahekümnes (20.) kuupäev osutub puhkepäevaks, tasub vanem toidukulu ja osalustasu hiljemalt kahekümnendale (20.) kuupäevale järgneval tööpäeval.
3. Toidukulu ja osalustasu maksmata jätmisel tegeletakse võlgnevusega vastavalt õigusaktidele.

**§ 5. Määruse kehtetuks tunnistamine**

Tunnistada kehtetuks Viljandi Vallavalitsuse 27.02.2019 määrus nr 4 „Viljandi valla koolieelsetes lasteasutustes vanemate poolt kaetavate kulude arvestamise ja maksmis kord“.

**§ 6. Määruse jõustumine**

Määrus jõustub kolmandal päeval pärast Riigi Teatajas avaldamist ja rakendatakse tagasiulatuvalt 1. jaanuarist 2024.

(allkirjastatud digitaalselt)

Alar Karu (allkirjastatud digitaalselt)

vallavanem Gerly Sankovski

juristvallasekretäri ülesannetes